ddrg/super_eurlex huggingface dataset:
(21)

V súlade s článkom 19 ods. 3 písm. b) nariadenia (EÚ) 2021/241 a kritériom 2.2 prílohy V k uvedenému nariadeniu plán obnovy a odolnosti zahŕňa rozsiahly súbor vzájomne sa posilňujúcich reforiem a investícií s orientačným harmonogramom vykonávania, ktoré sa má dokončiť do 31. augusta 2026. Tieto reformy a investície prispievajú k riešeniu všetkých hospodárskych a sociálnych výziev uvedených v odporúčaniach pre danú krajinu, ktoré Rada v rámci európskeho semestra v rokoch 2019 a 2020 adresovala Španielsku, alebo ich významnej podskupiny, ako aj k plneniu všetkých odporúčaní pre danú krajinu vydaných pred dátumom prijatia plánu obnovy a odolnosti. Predovšetkým sa očakáva, že plán obnovy a odolnosti výrazne prispeje k plneniu odporúčaní pre danú krajinu, ktoré sa týkajú presadzovania verejných a súkromných investícií zameraných na podporu obnovy. Od plánu sa pritom očakáva sa, že povedie k plneniu odporúčaní pre danú krajinu týkajúcich sa investícií do inovácie a do digitálnej a zelenej transformácie krajiny. Plán obnovy a odolnosti zahŕňa aj opatrenia, ktoré majú znížiť vysoký podiel dočasných pracovných zmlúv v súkromnom a verejnom sektore a posilniť aktívne politiky trhu práce. Mal by pomôcť riešiť existujúcu fragmentáciu pomoci v nezamestnanosti, ktorá spôsobila medzery v pokrytí. Takisto sa očakáva, že prispeje k poskytovaniu zručností a kvalifikácií relevantných pre trh práce, ktoré by mali dopĺňať zelenú a digitálnu transformáciu Španielska. Plán obnovy a odolnosti môže výrazne zlepšiť prístup k digitálnemu vzdelávaniu investíciami do vybavenia a zručností, ale aj rozvíjaním online kurzov. Výsledky vzdelávania by sa takisto mohli zlepšiť v dôsledku investícií v rôznych fázach vzdelávacieho cyklu. Opatrenia v pláne obnovy a odolnosti majú takisto potenciál pomôcť pri plnení odporúčaní pre danú krajinu, podľa ktorých má Španielsko zlepšiť pokrytie a primeranosť svojich systémov minimálneho príjmu a podpory rodín. Plán obnovy a odolnosti by mal tiež posilniť rámce verejného obstarávania a prispieť k lepšiemu podnikateľskému prostrediu. Navyše opatrenia v pláne obnovy a odolnosti, ktoré sú zamerané na efektívnejšie verejné výdavky a daňový systém, môžu prispieť k fiškálnej udržateľnosti.
(25)

Ďalšie napredovanie pri uvoľňovaní plného potenciálu obnoviteľných zdrojov energie na Cypre by sa mohlo urýchliť, najmä ďalším zjednodušením postupov udeľovania povolení a ďalším investovaním do solárnych zariadení. Cyprus v súčasnosti nepoužíva plyn, ale ropa predstavuje 85,6 % jeho energetického mixu. Vzhľadom na značne kolísajúce ceny energie na svetových trhoch je pre udržateľnosť cyperského hospodárstva rozhodujúce znížiť jeho veľkú závislosť od ropy. Hoci sú dodávky ropy plne závislé od dovozu, len 1 % dovozu ropy pochádza z Ruska, čo je výrazne pod priemerom Únie 23 % (19). S cieľom diverzifikovať dodávky energie a znížiť závislosť od dovozu by bolo pre Cyprus prospešné urýchliť rozvoj infraštruktúry určenej na dovoz plynu, ktorá by mohla byť v budúcnosti kompatibilná s vodíkom, plynového prepojenia, ktoré tiež bude v budúcnosti kompatibilné s vodíkom, ako aj ďalších prepojení elektrických sietí, ktoré by uľahčili rozširovanie obnoviteľných zdrojov energie. Okrem toho nedávno odhalené náleziská zemného plynu na mori ponúkajú Cypru významnú príležitosť na ďalšie budovanie jeho energetickej nezávislosti súbežne s jeho úsilím o urýchlenie opatrení týkajúcich sa obnoviteľných zdrojov energie a energetickej efektívnosti. Pri nových investíciách do infraštruktúry a sietí na rozvod plynu by sa malo podľa možnosti dbať na ich odolnosť voči budúcim zmenám, aby sa mohli v budúcnosti preorientovať na udržateľné palivá a stať sa tak dlhodobo udržateľnými. Okrem toho by sa mohli rozšíriť a urýchliť politiky energetickej efektívnosti, a to aj v doprave Očakáva sa, že opatrenia v oblasti energetickej efektívnosti pomôžu riešiť aj energetickú chudobu, ktorej čelí vysoký podiel obyvateľstva (20,9 %), a to aj prostredníctvom primeraného využívania fondov politiky súdržnosti. Na to, aby Cyprus dosiahol súlad s cieľmi balíka Fit for 55, bude potrebné ďalšie zvýšenie ambícií v oblasti znižovania emisií skleníkových plynov a zvyšovanie obnoviteľných zdrojov energie a energetickej efektívnosti.
(27)

Na zmiernenie dlhodobej závislosti od podpory príjmu je dôležité, aby sa posilnili inkluzívne trhy práce prístupné pre všetkých. Aktivačné požiadavky a aktívne politiky trhu práce môžu prispieť k zvýšeniu úsilia pri hľadaní zamestnania a vyššej miere prijímania pracovných ponúk, ak budú zahŕňať podporné služby, ako je poradenstvo, koučing a pomoc pri hľadaní pracovného miesta, a opatrenia na zabezpečenie rovnováhy medzi pracovným a súkromným životom. V súlade s odporúčaním Rady z 30. októbra 2020 o moste k pracovným miestam – posilnení záruky pre mladých ľudí (12) by sa osobitná pozornosť mala venovať mladým ľuďom, ktorí nie sú zamestnaní, ani nie sú v procese vzdelávania alebo odbornej prípravy (tzv. NEET – not in employment, education or training), a sú ohrození chudobou alebo sociálnym vylúčením, aby sa v čo najkratšom možnom čase vrátili k vzdelávaniu, odbornej príprave alebo na trh práce, pričom poberanie podpory príjmu by malo byť spojené s obzvlášť silnými aktivačnými opatreniami. V súlade so stratégiou Komisie v oblasti práv osôb so zdravotným postihnutím na roky 2021 – 2030 (13) by sa osobitná pozornosť mala venovať aj potrebám osôb so zdravotným postihnutím. Prechod do zamestnania vo všetkých vekových kategóriách môžu podporiť príležitosti na zvyšovanie úrovne zručností a rekvalifikáciu, individualizovaná podpora a usmerňovanie zodpovedajúce osobitným potrebám, zabezpečenie kvalitných pracovných miest, podpora udržania pracovných miest a umožnenie kariérneho postupu. Pravidelným preskúmaním stimulov a demotivačných faktorov vyplývajúcich z daňových a dávkových systémov, postupným ukončením podpory príjmu po nástupe do zamestnania alebo možnosťou kombinovať ju so zárobkami sa môže zvýšiť disponibilný príjem domácnosti, čo pomôže zabezpečiť, aby sa oplatilo pracovať, zmierniť chudobu zamestnaných osôb a motivovať k formálnemu zamestnaniu. Zároveň je potrebné starostlivo koncipovať dávky podpory v zamestnanosti tak, aby sa vyhlo pasciam nízkej mzdy.
6.

Členské štáty by mali nabádať a podporovať prevádzkovateľov kritickej infraštruktúry aspoň v odvetví energetiky, aby vykonávali záťažové testy podľa zásad spoločne dohodnutých na úrovni Únie, ak sú prospešné. Pomocou týchto stresových testov by sa mala posúdiť odolnosť kritickej infraštruktúry voči antagonistickým hrozbám súvisiacim s ľudskou činnosťou. Členské štáty by sa preto mali snažiť identifikovať príslušnú kritickú infraštruktúru, ktorá sa má testovať, a čo najskôr, najneskôr však do konca prvého štvrťroku 2023, konzultovať s prevádzkovateľmi príslušnej kritickej infraštruktúry. Okrem toho by členské štáty mali podporovať prevádzkovateľov kritickej infraštruktúry, aby vykonali tieto testy čo najskôr a snažili sa ich dokončiť do konca roka 2023, a to v súlade s vnútroštátnym právom. Rada má v úmysle posúdiť aktuálny stav záťažových testov do konca apríla 2023.
—

orgány členských štátov budú brať do úvahy toto stanovisko v kontexte trhového dohľadu. Členské štáty by mali založiť svoje opatrenia trhového dohľadu na hodnotení prípadu od prípadu a mali by rešpektovať princíp proporcionálnosti.
3.

Pevný odpad s nízkym a stredným stupňom rádioaktivity, ktorý vzniká vykonávaním týchto činností, sa bude uskladňovať na mieste. Pevný odpad s nízkym stupňom rádioaktivity bude po získaní povolenia neskôr premiestnený do Drigg alebo do iných zariadení na zneškodňovanie. Nerádioaktívny pevný odpad a látky, ktoré sú v súlade s úrovňami uvádzania do životného prostredia, budú oslobodené od regulačnej kontroly a budú sa likvidovať ako bežný odpad alebo sa budú recyklovať alebo opätovne používať. Bude sa pri tom postupovať v súlade s kritériami stanovenými v základných bezpečnostných normách (smernica 96/29/Euratom).
3.

Pevný rádioaktívny odpad z demontáže sa prevezie do regionálneho zberného zariadenia pri výskumnom centre v Jülichu s cieľom nakladať s ním a dočasne ho uskladniť. Nerádioaktívny pevný odpad a látky, ktoré sú v súlade so stupňami uvádzania do životného prostredia, budú oslobodené od regulačnej kontroly a budú sa likvidovať ako bežný odpad alebo sa budú recyklovať, alebo opätovne používať. Bude sa pri tom postupovať v súlade s kritériami ustanovenými v základných bezpečnostných normách (smernica 96/29/Euratom).
5.

Rozpočtová stratégia gréckej vlády má v súlade s rozhodnutím Rady podľa článku 104 ods. 9 za cieľ znížiť schodok pod 3 % HDP, t. j. pod referenčnú hodnotu, do roku 2006, a to prostredníctvom kombinácie opatrení zameraných na obmedzenie výdavkov a zvýšenie príjmov, čo by malo viesť k zvýšeniu primárnych prebytkov. Okrem opatrení zahrnutých do rozpočtu na rok 2005 grécka vláda prijala na tento účel balík fiškálnych opatrení na rok 2005, ktoré majú trvalý charakter. Referenčný scenár sa zameriava na výrazné zníženie nominálneho schodku verejných financií počas programového obdobia o 3,6 percentuálneho bodu, t. j. zo 6,1 % HDP v roku 2004 na 2,4 % v roku 2007. Podľa prognóz by primárne saldo malo zaznamenať výrazné zlepšenie z úrovne schodku 0,4 % HDP v roku 2004 na prebytok vo výške 1,8 % HDP v roku 2005, pričom zvyšovať by sa malo aj ďalej až na úroveň 3,3 % HDP na konci obdobia.
(18)

Typ ventilu NEW-ISO-HV-80 so sériovým číslom ISO 20277101, ktorý bol odstránený z tankera M/T „Orahope“, sa v skutočnosti testoval spoločnosťou Force Technology v Dánsku na používanie pomocného kotúča s priemerom 150 mm. Rovnako typ ventilu NEW-ISO-HV-80 so sériovým číslom ISO 20528101, testovaný vo Force Technology v Dánsku na žiadosť aténskej prepravnej spoločnosti Athenian Sea Carriers Ltd., používal pomocný kotúč s priemerom 150 mm. Ako je vidieť na označeniach na lamelách týchto súčiastok, značky na týchto ventiloch sa pridali v roku 2002. Typ ventilu NEW-ISO-HV-80 so sériovým číslom ISO 1841203, ktorý bol odstránený z cisternovej lode M/T „Nord Africa“ sa podľa meraní Force Technology zostrojil s pomocným kotúčom s priemerom 156 mm, čo bolo v rámci tolerancie v porovnaní s typom použitým výrobcom, čo by malo byť považované za prijateľné. Značka tohto ventilu sa pridala v roku 2003.
d)

V prípade neplánovaného vypustenia rádioaktívneho odpadu, ku ktorému môže dôjsť v dôsledku nehody typu a rozsahu, ktoré sú uvedené vo všeobecných údajoch, by dávky, ktorým by pravdepodobne bolo vystavené obyvateľstvo v iných členských štátoch, neboli významné zo zdravotného hľadiska. Uvádza sa, že Spojené kráľovstvo síce uzatvorilo s niektorými štátmi obojstranné dohody o plánoch pre prípad núdze, ale s najbližším uvažovaným členským štátom, menovite s Írskom, nebola takáto dohoda zatiaľ uzavretá. Toto brala Komisia na vedomie v predchádzajúcom oznámení, ktoré predložili orgány Spojeného kráľovstva podľa článku 37 v súvislosti so zariadením THORP. Ďalej sa uvádza, že v súčasnosti prebieha snaha o takúto dohodu a odporúča sa, aby sa v tejto snahe pokračovalo tak, aby viedla k úspešnému a včasnému uzatvoreniu dohody.
7.

Z hľadiska dlhodobej udržateľnosti verejných financií sa zdá, že Portugalsko je vystavené riziku z dôvodu predpokladaných rozpočtových nákladov vyplývajúcich zo starnutia populácie. Do dnešného dňa prijaté opatrenia štrukturálnych reforiem, najmä v dôchodkovej a zdravotníckej oblasti, by mali zmierniť vplyv starnutia populácie na rozpočet. Tieto reformy sa však nejavia byť dostatočnými na zabezpečenie trvalej udržateľnosti. Reformy načrtnuté v aktualizácii, menovite ustanovenia o dôchodku týkajúce sa štátnej služby, by v prípade ich dôkladnej realizácie mohli prispieť k tomuto cieľu. Vláda si objednala správu na zhodnotenie dlhodobej udržateľnosti systému sociálneho zabezpečenia.
4.

Riziká rozpočtových projekcií v programe sa zdajú v podstate vyrovnané. Na jednej strane hodnoverný makroekonomický scenár podporuje cieľový schodok. Je tiež na zvážení vlády, či odmietne požiadavky na ďalšie výdavky, aby zabezpečila dosiahnutie cieľového schodku, ak by ho mali ohroziť nepriaznivé podmienky, ako to bolo v roku 2004. Okrem toho ročná strata príjmov z DPH vo výške 0,3 % HDP, rozpočtovaná na roky 2005 – 2007, je možno nadhodnotená, čím sa projekcie pre príjmy z daní stávajú príliš opatrné. Na druhej strane výška príjmov z priamych daní by po schválenej daňovej reforme mohla byť neistá. Výsledok pre rok 2007 zároveň čiastočne zohľadňuje nový finančný výhľad EÚ na roky 2007 – 2013, ktorý predpokladá výrazný nárast čistých rozpočtových príjmov z rozpočtu EÚ. Okrem toho existuje riziko prekročenia výdavkov, a to najmä pokiaľ ide o výdavky v oblasti dôchodkového zabezpečenia, ak by revízia súčasného vzorca pre valorizáciu dôchodkov, ohlásená na rok 2006, viedla k uvoľneniu parametrov.
3.

Podľa aktualizácie všeobecným princípom, ktorým sa riadi fiškálna politika, je zabezpečenie rozpočtovej stability počas celého hospodárskeho cyklu. Tento všeobecný princíp by v prípade cyklického spomalenia mohol viesť k rozpočtovým deficitom, hoci aktualizácia, po prechodnom schodku zaznamenanom v roku 2004 v dôsledku účtovných úprav nepočíta v období rokov 2005 až 2008 so žiadnym deficitom. Cieľom aktualizácie sú malé, no rastúce prebytky; z 0,1 % HDP v roku 2005 na 0,4 % HDP na konci projektovaného obdobia. Keďže úrokové náklady by mali podľa predpokladov počas programového obdobia poklesnúť len mierne, primárny prebytok by mal zostať značne stabilný a dosahovať približne 2, % HDP. Zatiaľ čo ciele týkajúce sa zostatku verejných financií sú vo veľkej miere rovnaké ako v predchádzajúcej aktualizácii, plánované primárne prebytky sú o niečo menej ambiciózne, čo odráža vyššie úrokové náklady štátneho dlhu plánované v aktualizácii z roku 2003. Na základe trendov HDP vypočítaných útvarmi Komisie ( 2 ) z projektovaných úrovní rastu uvedených v aktualizácii a po očistení od vplyvu jednorázových účtovných úprav v roku 2004, zostáva cyklicky upravovaný zostatok rozpočtu v intervale 0,2 % až 0,5 % HDP počas celého programového obdobia.
3.

5. júla 2004 Rada dospela k záveru, že na Cypre existuje nadmerný schodok a odporučila, aby sa tento stav napravil do roku 2005. Cieľom aktualizácie je zníženie schodku verejných financií pod 3 % referenčnej hodnoty HDP v roku 2005 v súlade s odporúčaním Rady podľa článku 104 ods. 7 V porovnaní s konvergenčným programom z mája 2004 aktualizácia udržiava rovnaký cieľový schodok v roku 2005, avšak potom ciele zostruje. Predpokladá, že schodok verejných financií prudko poklesne zo 4,8 % HDP v roku 2004 na 2,9 % v roku 2005 a potom bude klesať postupnejšie na úroveň 0,9 % v roku 2008. Pretože sa očakáva, že úrokové výdavky ostanú stále, približne na úrovni 3,5 % HDP, vývoj primárneho zostatku bude podobný celkovému zostatku, ktorý sa zlepšil z -1,3 % v roku 2004 na 2,5 % na konci programového obdobia. Na tento účel aktualizácia počíta so sériou najmä štrukturálnych opatrení na obmedzenie výdavkov a zvýšenie príjmov. Obmedzenia výdavkov prispievajú hodnotou 2,3 percentuálneho bodu k zníženiu celkového schodku o takmer 4 percentuálne body HDP v období 2004 až 2008. Spôsob úpravy odzrkadľuje záväzok vlády zlepšiť verejné financie s cieľom skorého zavedenia eura. To je hlavný faktor, prečo sa kladie dôraz na fiškálnu úpravu, ktorou by sa znížil schodok rozpočtu verejných financií v roku 2005 o 1,9 percentuálneho bodu HDP.
7.

Zdá sa, že rozpočtová stratégia načrtnutá v programe stavia Lotyšsko do relatívne priaznivej pozície, pokiaľ ide o dlhodobú udržateľnosť verejných financií, a to napriek projektovaným rozpočtovým nákladom na starnúcu populáciu. K zníženiu vplyvu starnutia na rozpočet prispeje relatívne nízky pomer dlhu, prijaté opatrenia dôchodkovej reformy vrátane vytvorenia financovaného piliera a akumulácia aktív vo financovanom dôchodkovom systéme. Stratégia načrtnutá v programe sa zakladá na kontrolovanom rozpočtovom schodku v strednodobom hľadisku a na vplyve dôchodkovej reformy na rozpočet. Reformy v oblasti zdravotníckej a dlhodobej starostlivosti by však mohli spôsobiť vyššie výdavky. Z dlhodobého hľadiska môže dôjsť k ohrozeniu trvalej udržateľnosti. Vyriešenie každého problému s udržateľnosťou, ktorý by sa mohol objaviť, by však uľahčila relatívne nízka miera zdanenia v Lotyšsku.
7.

Zdá sa, že Spojené kráľovstvo je v pomerne priaznivej pozícii pokiaľ ide o dlhodobú udržateľnosť verejných financií, napriek projektovaným rozpočtovým nákladom na starnúcu populáciu. Relatívne nízky pomer dlhu k HDP a veľký dôraz, ktorý orgány Spojeného kráľovstva v súčasných politikách kladú na dlhodobú udržateľnosť verejných financií, je v tomto ohľade pozitívny. Keďže výdavky súvisiace so starnutím obyvateľstva nemožno vylúčiť, pretože súkromné dôchodky by nemuseli byť dostačujúce, čo môže mať dopad na verejné financie, orgány od apríla 2005 zriadia Penzijný ochranný fond (Pension Protection Fund), ktorý by mal chrániť účastníkov súkromných programov definovaného výnosu, v prípade, že sa ručiteľská firma stane insolventnou a systém nedisponuje dostatočnými prostriedkami na pokrytie svojich záväzkov. Tieto opatrenia sú vítané, hoci ich efektívnosť ešte treba overiť. Relatívne nízka daňová sadzba v Spojenom kráľovstve by mala uľahčiť vyrovnanie akejkoľvek nevyváženosti, ktorá by sa mohla v dlhšom časovom horizonte objaviť.
4.

Riziká rozpočtových projekcií v rámci programu sa do veľkej miery javia ako vyrovnané. Vláda si počínala dobre, keď v predchádzajúcich rokoch splnila fiškálne ciele. Nové predpoklady rastu sú opatrné a makroekonomické riziká zníženia výsledkov sa zdajú obmedzené. Hlavné riziko pre fiškálne projekcie vychádza z neistoty v súvislosti s uplatnením rozpočtových opatrení uvedených v programe. Ťažko dosiahnuteľný by mohol byť najmä cieľ daňových príjmov za rok 2005 v prípade, že by neboli zavedené kompenzačné opatrenia za zrušenie dane z obratu. Neuskutočnenie predpokladaných opatrení obmedzujúcich prekročenie výdavkov by mohlo ohroziť rozpočtové ciele v programovom období. Ďalšie riziká vyplývajú z relatívne neistých nákladov na dôchodkovú reformu, vysokých nevyrovnaných podmienených záväzkov, rozpočtových nedoplatkov, záväzkov spojených s úsporami a reštitúciou majetku a z výdavkov spojených s odstavením atómovej elektrárne Ignalina.
3.

5. júla 2004 Rada rozhodla, že v Poľsku existuje nadmerný schodok a odporučila, aby bol upravený do roku 2007. Rozpočtová stratégia, ktorá tvorí základ aktualizovaného programu, má za cieľ znížiť schodok verejných financií pod 3 % HDP do roku 2007 a udržať pomer dlhu pod 60 % HDP vrátane príspevkov do druhého piliera dôchodkového systému (odhadovaný dosah okolo 1,5 % HDP ročne), ktoré sa majú klasifikovať mimo sektora verejnej správy najneskôr do roku 2007 v súlade s rozhodnutím Eurostatu. Aktualizácia predpokladá postupné znižovanie schodku na 2,2 % HDP v roku 2007 z 5,4 % HDP v roku 2004. V porovnaní s programom z mája 2004 je najvýznamnejším rozdielom významné prehodnotenie pomerov dlhu k HDP smerom nadol, ktoré sa v priemere znížili o 4,3 percentuálneho bodu a prehodnotenie cieľového schodku verejných financií smerom nahor v roku 2007 o 0,7 percentuálneho bodu HDP, napriek projektovanému obratu hospodárskeho rastu.
3.

Rada 5. júla 2004 rozhodla, že Slovensko má nadmerný schodok a odporúčala upraviť ho do roku 2007. Cieľom aktualizácie programu je zníženie schodku na 3 % referenčnej hodnoty HDP v roku 2007 v súlade s odporúčaním Rady podľa článku 104 ods. 7 (okrem príspevkov na financovanie dôchodkového systému, ktoré sa v roku 2005 odhadujú na 0,4 % HDP, 1,0 % v roku 2006 a 1,1 % v roku 2007). Zníženie celkového a primárneho schodku verejných financií je mierne zaťažené z predchádzajúceho obdobia: oba by mali zostať v podstate na stabilnej úrovni približne 3,8 % a 1,5 % HDP do roku 2006 a ich plánované celkové úpravy o 0,8 percentuálneho bodu sa odložia do roku 2007. Aj bez vplyvu vyplývajúceho zo zavedenia financovania dôchodkového piliera v roku 2005 zníženie schodku nastáva väčšinou počas posledných dvoch rokov. V porovnaní s programom z mája 2004, v ktorom boli úpravy založené na výdavkoch, aktualizácia plánuje aj úpravu schodku prostredníctvom obmedzení výdavkov a zvyšovania príjmov. Napriek priaznivejšiemu makroekonomickému scenáru aktualizácia z veľkej časti potvrdzuje plánovanú úpravu predchádzajúceho programu a vyzerá preto menej ambiciózne. Bez ohľadu na značné konsolidačné úspechy v minulosti a vplyv dôchodkovej reformy by rýchlejšie znižovanie schodku, najmä v roku 2005, pomohlo vykonávaniu stratégie Slovenska pre zavedenie eura, zvýšilo by fiškálnu dôveryhodnosť v kontexte ERM2, podporovalo cyklický priebeh a pomohlo zastaviť vzostupné tlaky. Pripravilo by tiež cestu k dosiahnutiu štrukturálnej pozície takmer vyrovnaného až prebytkového rozpočtu a k dosiahnutiu hranice dostatočnej rezervy proti porušovaniu referenčnej úrovne 3 % HDP stanovenej v Zmluve ako kritéria schodku s normálnymi makroekonomickými fluktuáciami.
8.

Pokiaľ ide o dlhodobú udržateľnosť verejných financií, vyskytujú sa riziká, ktoré odrážajú projektované náklady súvisiace so starnutím obyvateľstva. Stratégia na zabezpečenie udržateľnosti, ktorá je v programe načrtnutá, závisí od dosiahnutia rozpočtových cieľov. Obsahuje tiež reformu dôchodkového systému a systému zdravotnej starostlivosti, ktoré zatiaľ neboli definované či realizované. Hoci by nedosiahnutie rozpočtových cieľov s určitosťou ohrozilo udržateľnosť, snaha o uskutočnenie reforiem je dôležitá aj z dlhodobého hľadisko, kvôli zastaveniu zvyšovania verejných výdavkov súvisiacich so starnutím obyvateľstva.
4.

Riziká rozpočtových projekcií sú dosť vyvážené, aj keď sú do určitej miery prevážené smerom k lepšiemu výsledku, ako sa projektovalo v prvých rokoch programu. Dánsko už niekoľko rokov vykazuje prebytok verejnej správy. Tak tomu bolo aj v roku 2003, kedy prebytok dosiahol 1,0 % HDP i napriek tomu, že HDP vzrástol len o 0,5 %. Vyššie ceny ropy než sa predpokladalo v aktualizácii by tiež mohli viesť k lepším verejným financiám, pretože Dánsko je malým čistým vývozcom ropy. Zloženie rastu HDP v nadchádzajúcich rokoch, z veľkej miery založené na domácom dopyte, by taktiež malo poslúžiť trvalým príjmom, a tak podporiť priaznivý vývoj verejných financií. V strednodobom horizonte medzi riziká poklesu pri projekciách patrí každé neobmedzovanie verejných výdavkov na úroveň cieľového rastu, predovšetkým na úrovni miestnych samospráv, alebo neplnenie strednodobých cieľov vyššej zamestnanosti.
4.

Existujú riziká, že rozpočtový výsledok by mohol byť horší, než sa projektuje v programe. Konkrétne v roku 2005, v ktorom sú rozpätia veľmi úzke a nižšie než projektovaný hospodársky rast, môžu mať drobné odchýlky od plánovanej korekcie rozpočtu presahujúce 2 % HDP, ďalej riziká súvisiace s niektorým z jednorazových opatrení, ako aj možná nová klasifikácia spoločnosti ANAS, ktorá zodpovedá za údržbu ciest, za následok prekročenie referenčnej hodnoty 3 % HDP. Vzhľadom na skúsenosti z minulosti sa nedá vylúčiť, že na rok 2006 a ďalšie roky je fiškálna úprava, potrebná na dosiahnutie cieľov uvedených v programe, podhodnotená. Z hľadiska posúdenia tohto rizika sa nezdá, že by rozpočtová pozícia v programe zabezpečovala dostatočnú bezpečnostnú rezervu proti prekročeniu prahovej hodnoty deficitu 3 % HDP pri bežných makroekonomických výkyvoch aspoň do roku 2006. Rovnako nemôže zabezpečiť, že strednodobý cieľ Paktu stability a rastu spočívajúci v takmer vyrovnanej rozpočtovej pozícii, sa dosiahne pred koncom programového obdobia.
6.

Odhaduje sa, že dlh verejnej správy poklesol v roku 2004 na 30,5 % HDP, čo je dostatočne pod referenčnou hodnotou 60 % HDP stanovenou v Zmluve. Program odhaduje, že miera dlhu sa v rokoch 2005 až 2007 stabilizuje na úrovni blízkej 30 % HDP. V prípade, ak by Národný fond dôchodkových rezerv (NPRF) nezískal aktíva, ktoré nespadajú do aktív verejnej správy (non-general government assets), pomer dlhu by významne klesal počas celého programového obdobia.